stanford-oval/wikipedia huggingface dataset:
Susan Hearnshaw

| Mitalit> Maa:   Yhdistynyt kuningaskunta.Naisten yleisurheilu. Olympialaiset  | Mitalit> Maa:   Yhdistynyt kuningaskunta.Naisten yleisurheilu. Olympialaiset  | Mitalit> Maa:   Yhdistynyt kuningaskunta.Naisten yleisurheilu. Olympialaiset  | Maa:   Yhdistynyt kuningaskunta> Naisten yleisurheilu. |
| --- | --- | --- | --- |
|  Pronssia | Los Angeles 1984 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Göteborg 1984 | pituushyppy |  |
Susan Christina "Sue" Hearnshaw (s. 26. toukokuuta 1961 Liversedge, West Yorkshire, Englanti) on brittiläinen pituushypyn olympiamitalisti ja sisäratojen Euroopan-mestari.
Hearnshaw sijoittui 12:nneksi Donetskin alle 20-vuotiaiden EM-kilpailuissa 1977. Seuraavana vuonna hän oli neljäs Edmontonin Kansainyhteisön kisoissa ja karsiutui loppukilpailusta Prahan EM-kilpailuissa. Hän saavutti pronssia Bydgoszczin alle 20-vuotiaiden EM-kilpailuissa 1979 tuloksella 646 cm. Moskovan olympialaisissa 1980 hän sijoittui yhdeksänneksi.
Hearnshaw sijoittui Bukarestin Universiadeissa 1982 pituushypyssä viidenneksi ja saavutti hopeaa 4 × 100 metrin viestissä. Seuraavan vuoden Brisbanen Kansainyhteisön kisoissa hän oli pituushypyssä niin ikään viides.
Hearnshaw voitti sisäratojen Euroopan-mestaruuden Göteborgissa 1984 Britannian halliennätyksellä 670 cm. Hän hyppäsi ulkorataennätyksensä 683 cm Cleckheatonissa 6. toukokuuta 1984. Hän saavutti samana vuonna olympiapronssia Los Angelesissa myötätuulituloksella 680 cm.
Hänen äitinsä Muriel Pletts sijoittui Lontoon olympialaisissa 1948 neljänneksi 4 × 100 metrin viestissä.
Sorsajärvi (Jämsä)

| Sorsajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä, Keuruu
Koordinaatit:  62°01′32″N, 24°45′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  Sorsanoja 
Järvinumero:  35.693.1.004
Mittaustietoja
Pinnankorkeus:  134,5 m  
Rantaviiva:  2,228 km  
Pinta-ala:  5,786 ha  
Saaria:  ei saaria 
 fiSorsajärvi 
Sorsajärvi  on Keski-Suomessa Jämsässä ja Keuruulla Vedenpään kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 5,8 hehtaaria ja se on 550 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 2,2 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Myllyojan valuma-alueeseen (35.693) se kuuluu.
Sigyn Alenius

Sigyn Emilie Alenius-Christensen (15. heinäkuuta 1912 Pietari – 8. kesäkuuta 1992 Kööpenhamina) oli suomalainen Tanskassa asunut toimittaja ja ulkomaankirjeenvaihtaja.
Alenius oli Hufvudstadsbladet-lehden palveluksessa vuodesta 1934 lähtien ja hänestä tuli lehden Kööpenhaminan kirjeenvaihtaja 1950. Alenius toimi myös Yleisradion kirjeenvaihtajana Kööpenhaminassa 1953–1990 ja hän kirjoitti lisäksi Suomen tapahtumista tanskalaisiin lehtiin. Alenius kirjoitti myös Uuteen Suomeen ja Aamulehteen sekä laati kolumneja Astra-aikakauslehteen.
Julkaisuja

Finland efter vapenstilleståndet 1944: en kort översikt. Söderström, Helsingfors 1947, ilmestyi englanniksi nimellä Finland between the armistice and the peace. Söderström, Helsingfors 1947
Aiheesta muualla

Sigyn Alenius : Tanskan olutlakon seuraukset, Alkoholipolitiikka 5/1965, Julkari sosiaali- ja terveysministeriön hallinnonalan avoin julkaisuarkisto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Sigyn Alenius
Käännös suomeksi
Sorry (Madonnan kappale)

| ”Sorry” Madonna |
| --- | --- | --- |

Singlen tiedot
 Albumilta: Confessions on a Dance Floor
 Äänitetty : Shirland Road, Lontoo, Englanti
 Julkaistu: 20. helmikuussa 2006 Euroopassa, 28. helmikuuta 2006 Pohjois-Amerikassa.
 Tuottaja(t): Madonna   Stuart Price
 Tyylilaji: Pop/Dance
 Kesto: 04.43
 Levy-yhtiö: Warner Bros.
Madonnan muut singlet
| ”Hung Up” 2005 | ”Sorry” 2006 | ”Get Together” 2006 |
Sorry on yhdysvaltalaisen poplaulaja Madonnan toinen singlejulkaisu vuonna 2005 ilmestyneeltä albumilta Confessions on a Dancefloor. Single ilmestyi helmikuussa 2006. Kappaleen ovat tuottaneet Madonna ja Stuart Price, ja se on saanut positiivista palautetta kriitikoilta. Kappaleen singlen kansikuva on Madonnan fanin ottama marraskuussa 2005 tämän esiinnyttyä Lontoon G.A.Y.-clubilla. Kappaleessa käytetään peräti kymmentä eri kieltä; englantia, ranskaa, espanjaa, hollantia, italiaa, espanjaa, japania, hindiä, liettuaa ja hepreaa.
Listasijoitukset

Kappaleesta tuli Madonnan yhdestoista singlelistan ykkönen Isossa-Britanniassa, Italiassa ja Espanjassa. Se myös sijoittui kymmenen myydyimmän singlen joukkoon Saksassa, Ranskassa ja Australiassa. Yhdysvalloissa kappale menestyi Billboard Dance Airplay- ja Dance Club-listoilla, mutta floppasi Billboard Hot 100-listalla, sijoittuen parhaimmillaan vasta sijalle 58.
Musiikkivideo

Kappaleen musiikkivideo jatkaa aiemman singlejulkaisun, Hung Upin musiikkivideon viitoittamaa tarinaa ja koreografina toimii yhä Jamie King. Sorryn musiikkivideolla on samoja hahmoja kuin Hung Upin videolla, mutta perusideana on Madonnan ja hänen seurueensa matkanteko diskoksi muokatussa pakettiautossa klubille, jossa Madonna ja hänen seurassaan tulleet ihmiset aloittavat tanssikilpailun. Auto on Britannian MTV:n Viritetyt vehkeet (Pimp My Ride)-ohjelman eräässä jaksossa muokkaama.
Saviour Machine

| Saviour Machine> Tiedot |
| --- | --- |
Toiminnassa:  1989–
Tyylilaji:  goottimetalli, sinfoninen metalli
Kotipaikka:  Kalifornia, Yhdysvallat
Laulukieli:  englanti
Jäsenet:  Eric Clayton, laulu   Charles Cooper, basso   Carl Johan Grimmark, kitara   Nathan van Hala, basso   Thomas Weinesjö, rummut  
Entiset jäsenet:  Jeff Clayton, kitara (1989–2001)  Victor Deaton, rummut (1999–2001)  Chris Fee, rummut (1989–1995)  Dean Forsyth, basso (1989–2001)  Jayson Heart, rummut (1994–1998)  Sam West, rummut (1993) 
Levy-yhtiö:  Massacre Records, 1996–2006   MCM Music, 1996–2006   Frontline Records, 1993  
Aiheesta muualla
SaviourMachine.com
Infobox OKNimi-testi OK: 
Saviour Machine on yhdysvaltalainen, Kaliforniasta kotoisin oleva yhtye, joka soittaa sinfonista goottimetallia. Perustamisvuotensa 1989 jälkeen yhtye julkaisi kaksi albumia yhdysvaltalaisella Frontline Recordsilla ja kolme albumia metallimusiikkiin erikoistuneella Massacre Records -levymerkillä. Vuonna 1997 yhtye esiintyi Wacken Open Airissa. Saviour Machine tunnetaan musiikistaan ja sanoituksistaan, jotka käsittelevät maailmanloppua. Yhtyeen kolmen viimeisen albumin muodostamaa sarjaa, Legend-trilogiaa, on kutsuttu "maailmanlopun epäviralliseksi soundtrackiksi".
Historia > Perustaminen (1989–1993)

Saviour Machinen perustivat veljekset Jeff (kitara) ja Eric Clayton (laulu) kesällä 1989. Yhtye nimettiin David Bowien albumin The Man Who Sold the World kappaleen mukaan. Saviour Machine levytti ja julkaisi ensimmäisen demonsa Saviour Machine vuonna 1990.
Vuonna 1993 Saviour Machine teki levytyssopimuksen kristillisen Frontline Records -levy-yhtiön kanssa, ja yhtye julkaisi esikoisalbuminsa Saviour Machine I Intense Records -levymerkin alla. Albumin sanoitukset käsittelevät henkilökohtaisia kokemuksia, havaintoja ja henkistä kamppailua uskon säilyttämistä elämän synkimpien aikojen läpi. Muu sisältö on erityisesti peräisin Ilmestyskirjan teksteistä. Toiset osat taas käsittelevät poliittisia ja sosiaalisia mielipiteitä, perustuksia ja voimia. Yhtye oli kehittänyt rockkitaravoittoisen soundin, jossa on melodisia riffejä ja pitkäkestoisia sooloja.
Huolimatta valtavirran myönteisestä vastaanotosta ja kasvavasta maailmanlaajuisesta ihailijamäärästä, ihmiset joissain kristillisissä piireissä pitivät Saviour Machinen lyyristä ilmaisua ja tyyliteltyjä lavaesityksiä uhkaavina, varsinkin goottilaisia kasvomaskeja ja laulaja Eric Claytonin otsakorua. Vuoden 1993 kiertueella thrash metal -yhtye Deliverancen kanssa eripura purkautui eräässä konsertissa New Unionissa, joka oli kristillinen musiikkiklubi Minneapolisissa. Muutaman kappaleen soitettuaan lavan virta katkaistiin, ja yhtye karkotettiin paikalta. Tätä seurasi henkilökunnan ilmoitus siitä, että he eivät pitäneet esityksen tietyistä yksityiskohdista. Tapauksen jälkeen kuitenkin monet yleisöstä saapuivat tukemaan yhtyeen jäseniä erääseen paikalliseen ravintolaan.
Historia > Vuodet 1994–1996

Sekaannus ja poliittinen hälinä Frontline Recordsilla aiheuttivat hankalat olosuhteet yhtyeen toisen albumin Saviour Machine II levytykselle vuonna 1994. Pianisti Nathan van Hala, joka soitti aiemmin deathrock-yhtyeessä Shadow Project, lisäsi klassisen musiikin vaikutteita yhtyeen soundiin. Monet kappaleet sisältävät piano- ja kosketinsoitinorkestraatioita.
Julkaistuaan Saviour Machine II:n yhtye alkoi tavoitella uutta ilmaisua. Euroopassa ja erityisesti Saksassa oli yhtyeelle kasvanut ihailijajoukko. Tämä synnytti pian MCM Musicin, riippumattoman levy-yhtiön Saviour Machinen Projekteille, jonka oli luonut Eric Clayton ja hänen eurooppalainen työnhoitajaryhmänsä. Yhtye myös onnistui saamaan jakelusopimuksen Massacre Recordsin kanssa. Huonojen kokemuksien jälkeen Saviour Machine otti etäisyyttä kristillisiin musiikkipiireihin ja he esiintyivät Massacre Recordsin avustuksella Wacken Open Airin metallimusiikkitapahtumassa.  Yhtye sai täyden luomisvapauden tuleville projekteilleen.
Euroopan kiertueiden jälkeen vuosina 1995 ja 1996 Saviour Machine esiintyi Owen Teck Rocknight -tapahtumassa Saksassa, jossa yhtye äänitti ensimmäisen livealbuminsa Live in Deutschland, joka käsitti valikoiman kappaleita yhtyeen kahdelta ensimmäiseltä albumilta. Esityksestä myös kuvattiin ja julkaistiin video.
Historia > Legend-trilogia (1997–2007)

Seuraavaksi Saviour Machine siirtyi Legend-trilogian pariin. Legend-trilogiaa on mainostettu "maailmanlopun epäviralliseksi soundtrackiksi". Trilogia koostuu neljästä täyspitkästä albumista sisältäen yli viisi tuntia musiikkia. Legend I ja Legend II julkaistiin vuosina 1997 ja 1998. Legend III:I julkaistiin vuonna 2001. Viimeinen albumi asetettiin julkaistavaksi 7. heinäkuuta 2007, mutta sitä ei ole toistaiseksi julkaistu. MCM Music ja Massacre Records julkaisuvat muut Legend-osat mutta Legend III:II julkaistaan itsenäisesti.  Clayton julkaisi näytteitä Legend III:II -albumilta SeventhCircle.netin kautta heinäkuussa 2009.
Sanoitukset perustuvat Ilmestyskirjaan ja muihin raamatullisiin ennustuksiin. Legend-albumeilla on yhdistelty rockia ja klassista musiikkia. Legend-trilogian aloitettuaan Saviour Machine on esiintynyt rajoitetusti konserteissa Yhdysvalloissa, Saksassa ja Mexico Cityssä. Toinen livealbumi julkaistiin vuonna 2002 jälleen Owen Teck Rocknight -tapahtumasta Owenista, Saksasta. Live in Deutschland 2002 sisältää valikoiman kappaleita albumeilta Legend I, Legend II ja Legend III:I. Esitys kuvattiin videolle ja julkaistiin tupla-DVD:nä vuoden 1996 esityksen ja making of -dokumentin.
Historia > Viimeiset vaiheet

Eric Clayton on toistuvasti tiedottanut, että yhtyeen työ päättyy Legend-trilogian valmistumiseen. 3. syyskuuta 2009 julkaistussa videoviestissään, Clayton sanoi, että terveysongelmistaan huolimatta hän voi hyvin. Claytonin vuodesta 1997 saakka pidetyistä päiväkirjamerkinnöistään julkaistiin kirja.
Sivuprojektit

Eric Clayton esiintyi Ayreonin albumilla The Human Equation (2004), roolissa "Reason". Levyllä esiintyivät myös James LaBrie ja Devin Townsend muiden muassa. Vuonna 1998 hän esiintyi Wedding Partyn albumilla Anthems. Eric Clayton myös esiintyi Eva O:n albumilla Damnation: Ride the Madness. Lisäksi hän laulaa Eva O:n kanssa duettona 'O Holy Night'-kappaleen Projekt Recordsin albumilla Excelsis - A Dark Noel.
Carl Johan Grimmark on Narnian lead kitaristi ja esiintyy myös Rob Rockin kanssa.
Nathan van Hala on nykyisin kosketinsoittajana yhtyeissä West Indian Girl ja Duchess. Hänen entisiin projekteihinsa lukeutuvat muun muassa X-electra, Shadow Project, ja Strychnine Kiss, jossa hän oli laulaja ja pääasiallinen lauluntekijä.
Thomas Weinesjö on myös Veni Dominen rumpali.
Entinen rumpali Victor Deaton soitti rumpuja Wedding Partyn albumilla Anthems kappaleilla "Raven's Warning" ja "Alliance" sekä marssirumpuja War Memorial -kappaleella. Huhutaan myös että Victor Deaton soitti rumpuja Rackets & Drapes -yhtyeen albumilla Trick or Treat. Albumin sivuhuomautuksissa yhtye nimittäin kiittää Victoria musiikkioppitunneista. Victor Deaton on myös levyttänyt kitaristi Phil Keaggyn kanssa.
Entinen rumpali Sam West on nykyisin Stavesacren jäsen, ja on viimeksi esiintynyt Scaterd Fewn ja The Violet Burningin kanssa.
Diskografia > Albumit

Saviour Machine (demo) (1990)
Saviour Machine I (1993)
Saviour Machine II (1994)
Live In Deutschland (1996)
Legend I (1997)
Legend II (1998)
Behold a Pale Horse (maxisingle) (1998)
Legend III:I (2001)
Live In Deutschland 2002 (2002)
Synopsis (kokoelma) (2003)
Rarities / Revelations (2006)
Legend III:II (epävarma tila)
Diskografia > Videot

Live In Deutschland VHS (1996)
Live In Deutschland 2002 DVD (2002)
Jäsenet > Nykyiset jäsenet

Eric Clayton – laulu
Charles Cooper – basso
Carl Johan Grimmark – kitara
Nathan van Hala – piano, syntetisaattori
Thomas Weinesjö – rummut
Jäsenet > Entiset jäsenet

Jeff Clayton – kitara (1989–2001)
Victor Deaton – rummut (1999–2001)
Chris Fee – rummut (1989–1992)
Dean Forsyth – basso (1989–1995)
Jayson Heart – rummut (1994–1998)
Sam West – rummut (1993)
Aiheesta muualla

Saviour Machinen kotisivut (englanniksi)
Saviour Machine Encyclopaedia Metallumissa (englanniksi)
Saviour Machine Myspacessa (englanniksi)
Haastattelu 21. heinäkuuta 2005, Allalom - Brasodcasting the Underground (englanniksi)
Stjepan Tomas

| Henkilötiedot |
| --- | --- | --- |
Syntymäaika: 6. maaliskuuta 1976 (ikä 48)
Syntymäpaikka: Bugojno,  Jugoslavia
Pelipaikka: puolustaja
Pituus: 186 cm
Seura
Seura:  FK Rubin Kazan
Pelinumero: 2
Seurat
| Vuodet | Seura | O (M) |
| 1994–1995 1996–2000 2000–2002 2002–2003 2003–2004 2004–2007 2007– |  Istra Pula  Dinamo Zagreb  Vicenza  Como  Fenerbahçe  Galatasaray  Rubin Kazan | 24 (0) 92 (2) 48 (0) 26 (0) 27 (0) 120 (1) 30 (0) |
Maajoukkue
| 1998–2006 | Kroatia | 49 (1) |
 Seurajoukkueuran tilastot kattavat vain kansalliset sarjat.
Stjepan Tomas (s. 6. maaliskuuta 1976, Bugojno, Jugoslavia) on kroatialainen jalkapalloilija. Tomas on edustanut vuodesta 2009 venäläistä FK Rubin Kazania. Pelipaikaltaan hän on puolustaja.
Tomasin ura alkoi vuonna 1994 Istra Pulassa, josta hän siirtyi Kroatian suurimpaan seuraan Dinamo Zagrebiin vuosiksi 1996–2000. Tämän jälkeen seurasi kolme kautta Italiassa, ensin Vicenzassa sitten Comossa. Italiasta Tomas siirtyi Turkkiin, aluksi Fenerbahçeen ja sitten Galatasarayhyn. Vuonna 2007 Tomas suuntasi Venäjälle Rubin Kazaniin.
Tomasin ensimmäinen maaottelu oli 22. huhtikuuta 1998 Puolaa vastaan. Hän pelasi kolme ottelua vuoden 2002 MM-kisoissa. Hän oli myös mukana vuoden 2004 EM-kisoissa, mutta ei mahtunut pelaavaan kokoonpanoon. Vuoden 2006 MM-kisoissa Tomas pelasi yhdessä ottelussa 82 minuuttia. Tomas on pelannut 49 maaottelua, joissa hän on tehnyt yhden maalin (tilanne 22. kesäkuuta 2006).
Seurat

1994–1995 Istra Pula (Kroatia)
1996–2000 Dinamo Zagreb (Kroatia)
2000–2002 Vicenza (Italia)
2002–2003 Como (Italia)
2003–2004 Fenerbahçe SK(Turkki)
2004–2007 Galatasaray SK (Turkki)
2007– Rubin Kazan (Venäjä)
Stop

Stop voi viitata esimerkiksi seuraaviin asioihin:
Stop, sans-serif-kirjaintyyppi
STOP, Zen Cafén albumi
”Stop!”, Jane’s Addictionin kappale
Sihja – kapinaa ilmassa

| Sihja – kapinaa ilmassa |
| --- | --- |

Ohjaaja:  Marja Pyykkö
Käsikirjoittaja:   Kirsikka Saari  Jenni Toivoniemi 
Tuottaja:   Elli Toivoniemi  Venla Hellstedt 
Säveltäjä:  Jan Inge Berentsen Anvik
Kuvaaja:  Remko Schnorr
Leikkaaja:  Jon Endre Mørk
Tuotantosuunnittelija:  Otso Linnalaakso
Pukusuunnittelija:  Emmi Leeve
Lavastaja:  Otso Linnaluoto
Pääosat:   Elina Patrakka  Justus Hentula  Pirjo Lonka  Eero Ritala  Elena Leeve 
Valmistustiedot
Valmistusmaa:  Suomi
Tuotantoyhtiö:  Tuffi Films
Levittäjä:  SF Studios
Ensi-ilta:  5.8.2022
Kesto:  90 minuuttia
Alkuperäiskieli:  suomi
Budjetti:  2 921 000 euroa
Aiheesta muualla
IMDb 
Elonet
Infobox OKNimi-testi OK: 
Sihja – kapinaa ilmassa on Marja Pyykön ohjaama lastenelokuva, joka sai ensi-iltansa 5. elokuuta 2022. Elokuva kertoo Alfred-nimisen kaupunkilaispojan ja Sihja-nimisen keijun ystävyydestä. Elokuvassa Alfred ja Sihja selvittävät kaupungista kuolleina löytyvien lintujen mysteeriä.
Elokuvan budjetti oli 2 921 000 euroa, joista Suomen elokuvasäätiön osuus oli 907 800 euroa.
Sihja on Suomen historian kallein perhe-elokuva. Sen tuotantoa rahoittivat myös hollantilaiset ja norjalaiset tahot.
Samalla Sihja oli tuotantoyhtiö Tuffi Filmsin kallein elokuva. Elokuva ei kuitenkaan saavuttanut sille asetettuja tuotto-odotuksia, mikä osaltaan vaikutti siihen, että Tuffi Films hakeutui yrityssaneeraukseen.
Rooleissa

| 0 | 1 | 2 |
| --- | --- | --- |
|  Elina Patrakka  | … |  Sihja   |
|  Justus Hentula  | … |  Alfred   |
|  Eero Ritala  | … |  Perttu   |
|  Elena Leeve  | … |  Riia   |
|  Elmer Bäck  | … |  Eerik   |
|  Pirjo Lonka  | … |  Lisbeth   |
Arvosteluja

Kaisu Tervonen, HS: ★★★
Suotorpan tyttö (vuoden 1940 elokuva)

| Suotorpan tyttö |
| --- | --- |

Ohjaaja:  Toivo Särkkä
Käsikirjoittaja:  Toivo Särkkä
Perustuu:  Selma Lagerlöfin pienoisromaaniin Suotorpan tyttö (Tösen från Stormyrtorpet, 1908)
Tuottaja:  T. J. Särkkä
Säveltäjä:  Martti Similä
Kuvaaja:  Marius Raichi
Leikkaaja:  Armas Vallasvuo
Lavastaja:  Ossi Elstelä
Pääosat:  Regina Linnanheimo Tauno Palo Yrjö Tuominen
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  1940
Kesto:  72 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Suotorpan tyttö on Toivo Särkän ohjaama suomalainen romanttinen elokuva vuodelta 1940. Se perustuu Selma Lagerlöfin pienoisromaaniin Suotorpan tyttö (1908).
Elokuva kertoo aviottoman lapsen synnyttäneen piian (Regina Linnanheimo) ja häntä ymmärtävän talollisen pojan (Tauno Palo) rakkaudesta.
Victor Sjöström ohjasi samasta tarinasta jo vuonna 1917 elokuvan Suotorpan tyttö (Tösen från Stormyrtorpet). Se oli ensimmäinen Lagerlöfin teksteihin perustuva elokuva.
Arviot

Jo vuoden 1940 aikalaisarvioissa todettiin aiheen vanhanaikaisuus. Uudessa Suomessa elokuvan arvioinut Salama Simonen kirjoitti: ”– – siihen liittyy aimo annos isoäidin ajan naivia romantiikkaa – jotakin jolle me nykyajan ihmiset helposti hymähdämme”. Simosen mielipiteeseen yhtyi Paula Talaskivi Helsingin Sanomissa, mutta samalla hän kiitti näyttelijöitä, Martti Similän musiikkia ja Marius Raichin kuvausta.
Näyttelijät

| 0 | 1 | 2 |
| --- | --- | --- |
|  Regina Linnanheimo  | … |  Suotorpan Helga   |
|  Tauno Palo  | … |  Lehtolan Mauri   |
|  Yrjö Tuominen  | … |  lautamies   |
|  Aku Korhonen  | … |  Helgan isä   |
|  Siiri Angerkoski  | … |  Helgan äiti   |
|  Wilho Ilmari  | … |  Erland, Lehtolan isäntä   |
|  Ester Toivonen  | … |  Hildur, lautamiehen tytär   |
|  Elsa Rantalainen  | … |  lautamiehen emäntä   |
|  Irja Elstelä  | … |  Inkeri, Lehtolan emäntä   |
|  Toppo Elonperä  | … |  tuomari   |
|  Joel Rinne  | … |  Pekka Martikainen   |
|  Ida Salmi  | … |  Lehtolan keittäjätär   |
|  Mervi Järventaus  | … |  Lehtolan piika   |
|  Lida Salin  | … |  naisia lautamiehen yläkerrassa   |
|  Irja Kuusla  | … |  naisia lautamiehen yläkerrassa   |
|  Kyösti Käyhkö  | … |  Lehtolan renki   |
Siikavire

| Siikavire Jukka Siikavire |
| --- | --- | --- |

Studioalbumin tiedot
 Julkaistu: 1978
 Formaatti: LP
 Tyylilaji: folk rock
 Levy-yhtiö: Love Records (LRLP 262)
Jukka Siikavireen muut julkaisut
|   | Siikavire 1978 | Lauri Viidan laulumailla 1982 |
Siikavire on Jukka Siikavireen esikoisalbumi vuodelta 1978.
Kappaleet

Kaikki sävellykset Jukka Siikavire.
Kappaleet > A-puoli

Olet metsän jokainen puu – 2.48
Mentiin naimisiin – 3.58
Luumuhuuli – 3.24
Suomi-jatsi – 2.10
Muistuta häntä kesäisestä yöstä – 3.21
Musta kahvi ja hampurilainen – 3.28
Kappaleet > B-puoli

Meidän balladi – 4.26
Kivi kädessä nääs – 2.52
Kylä nukkuu – 3.33
Karhu jäljillä käy – 2.42
Sen tähden laulan heille – 3.10
Ikävä – 1.40
Muusikot

Seppo Tyni – kitara
Häkä Virtanen – basso
Pekka Pohjola – basso (A1, A6 ja B4)
Pekka Pöyry  – alttosaksofoni, huilu
Vesa Aaltonen – rummut, lyömäsoittimet
Jukka Siikavire – laulu, syntetisaattori, piano, sähköpiano, klavinetti
Muusikot > Tuotanto

Erkki Hyvönen – äänitys
Aiheesta muualla

Siikavire discogs.com -sivustolla
So Am I

| ”So Am I” Ava Max |
| --- | --- | --- |

Singlen tiedot
 Albumilta: Heaven & Hell
 Julkaistu: 7. maaliskuuta 2019
 Formaatti: digitaalinen lataus, suoratoisto
 Tuottaja(t): Cirkut
 Tyylilaji: elektropop
 Kesto: 03.04
 Levy-yhtiö: Artist Partner, Atlantic Records
Ava Maxin muut singlet
| ”Make Up” 2018 | ”So Am I” 2019 | ”Slow Dance” 2019 |
So Am I on yhdysvaltalaislaulaja Ava Maxin kappale. Sen julkaisivat Artist Partner sekä Atlantic Records digitaalisesti ladattavana ja suoratoistettavana singlenä 7. maaliskuuta 2019, sekä Yhdysvaltain CHR:ssa 25. kesäkuuta 2019. Singlen julkaisupäivänä kappaleelle julkaistiin myös musiikkivideo. Kappale on järjestyksessään toinen singlejulkaisu artistin Heaven & Hell -debyyttistudioalbumilta. Artistin kertoman mukaan kappale kertoo siitä mikä tekee ihmisistä ainutlaatuisia ja erilaisia. Kappaleesta on tehty myös 3. heinäkuuta 2019 julkaistu versio, jolla vierailee eteläkorelalainen poikayhtye NCT 127.
Käännös suomeksi
Siklosporiini

| --- | --- |

Siklosporiini
Systemaattinen (IUPAC) nimi
(3S,6S,9S,12R,15S,18S,21S,24S,30S,33S)-30-etyyli-33-[(E,1R,2R)-1-hydroksi-2-metyyliheks-4-enyyli]-1,4,7,10,12,15,19,25,28-nonametyyli-6,9,18,24-tetrakis(2-metyylipropyyli)-3,21-di(propan-2-yyli)-1,4,7,10,13,16,19,22,25,28,31-undeka-atsasyklotritriakontaani-2,5,8,11,14,17,20,23,26,29,32-undekoni
Tunnisteet
CAS-numero: 59865-13-3
ATC-koodi: L04AD01
PubChem CID: 5284373
DrugBank: DB00091
Kemialliset tiedot
Kaava: C62H111N11O12 
Moolimassa: 1202,61 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 148–151 °C
Farmakokineettiset tiedot
Hyötyosuus:  ?
Proteiinisitoutuminen: 90 %
Metabolia: Hepaattinen
Puoliintumisaika: aikuisilla noin 19 tuntia
Ekskreetio: Virtsassa
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, intravenoosi
Siklosporiini eli syklosporiini A on immunosuppressiivinen lääkeaine, jota elinsiirtopotilaat käyttävät pysyvästi elinsiirron jälkeisen hyljintäreaktion estämiseksi, ja sen käyttöönotto on parantanut merkittävästi elinsiirtopotilaiden ennustetta. Siklosporiinia käytetään myös vaikean atooppisen ihottuman sekä psoriasiksen ja nivelreuman hoitoon. 
Siklosporiini eristettiin vuonna 1970 maaperässä esiintyvästä Tolypocladium inflatum -sienestä. Siklosporiini on rasvaliukoinen syklinen peptidi. Sen rakenteessa on yksitoista aminohappoa. Siklosporiinin suorat vaikutukset kohdistuvat T-lymfosyytteihin, mutta välillisesti se estää myös B-lymfosyyttien toimintaa.
Siklosporiinin kemiallinen kaava on C62H111N11O12, moolimassa 1202,61 g/mol, sulamispiste 148–151 °C ja CAS-numero 59865-13-3.
Aiheesta muualla

[vanhentunut linkki]
PubChem: Cyclosporine (englanniksi)
DrugBank: Cyclosporine (englanniksi)
Kyoto Encyclopedia of Genes and Genomes (KEGG): Cyclosporine (englanniksi)